નવી દિલ્હી- સંસદનું ચોમાસુ સત્ર 18 જુલાઈ બુધવારથી શરુ થઈ રહ્યું છે. અન્ય ઘણા કારણો ઉપરાંત આ સત્ર એટલા માટે પણ મહત્વનું છે કારણકે આ સત્ર લોકસભાની ચૂંટણી પહેલાં મોદી સરકારનું અંતિમ સંસદ સત્ર હોવાની પણ અટકળો લગાવવામાં આવી રહી છે. રાજકીય પંડીતોનું માનીએ તો, આ અટકળો અસ્થાને નથી. કારણકે વર્તમાન રાજકીય પરિસ્થિતિઓ અને નેતાઓની સક્રિયતા જોતાં આ સંકેત સાચા માનવામાં આવી રહ્યાં છે. બહુજન સમાજપાર્ટીના સુપ્રીમો માયાવતીએ ગતરોજ પ્રેસ કોન્ફરન્સ કરીને આ અંગે અશાંકા વ્યક્ત કરી હતી. જો ખરેખર આ સાચું હશે તો ચોમાસા સત્ર પછી મોદી સરકાર માટે શિયાળુ સત્રની તક રહેશે નહીં. અને કેન્દ્ર સરકાર સમયાવધી પહેલાં જ લોકસભા ચૂંટણીની ભલામણ કરી શકે છે.